OPĆI UVJETI POSLOVANJA
ČLANAK 1.
OPĆE ODREDBE
I. Ovi opći uvjeti poslovanja uređuju odnose između Ad astra fitnes studija za žene (u daljnjem tekstu: "Pružatelj") i korisnika Ad astra fitness studija (u daljnjem tekstu: "Korisnik"), pravila korištenja usluga Ad astra fitness studija te su ih se tijekom trajanja odnosa dužni u svakom trenutku pridržavati. 
II. Ad astra fitness studio za žene je obrt u vlasništvu Helene Chehaibar Slade valjano i propisno upisan u obrtnom registru Grada Zagreba, odjel XXXXXXX pod brojem MBO: XXXXXXXX, OIB: XXXXXXXXXXX sa sjedištem u Zagrebu, Cvijete Zuzorić 3, za djelatnosti fitnesa, nutricionističkog savjetovanja i druge.
ČLANAK 2. 
USLUGE, CIJENE I NAČIN PLAĆANJA
I. Pružatelj se obvezuje osigurati prostorije za trening sukladno propisanim zakonskim uvjetima poslovanja fitness centra te svu opremu i rekvizite za vježbanje, kao i dodatne prostorije potrebne za kvalitetno pružanje usluga. Pružatelj se obvezuje cjelokupnu opremu i rekvizite redovito održavati i držati ih u ispravnom i funkcionalnom stanju. Pružatelj se obvezuje redovito održavati urednost i čistoću svih površina i prostorija. 
II. Radno vrijeme studija i raspored programa mogu se mijenjati za vrijeme trajanja članarine.
III. Cijene usluga izražene su u eurima, a istaknute su na web stranici Pružatelja usluga kao i u prostorijama Pružatelja usluga.
IV. Pružatelj usluga ovlašten je bez prethodne obavijesti u svakom trenutku promijeniti cijene usluga.
V. Plaćanje se vrši isključivo transakcijski.  
ČLANAK 3.
ČLANARINE I TERMINI
I. Nakon što je potencijalni korisnik obišao prostor i upoznao se sa aktivnostima koje se provode u Ad astra fitness studiju za žene, ukoliko želi prihvaća članstvo u studiju kojim ostvaruje pravo na korištenje prostora i usluga studija. Tako se Korisnik obvezuje pridržavati propisa i Pravilnika Ad astra studija definiranih i opisanih ovim Općim uvjetima i pristupnicom te ih prihvaća u cijelosti. Članstvo je valjano samo ukoliko su podmirene sve obveze u skladu s pravilima ovih Općih uvjeta. Osobe ispod 18 godina mogu pristupiti članstvu isključivo uz pisanu suglasnost roditelja i odobrenja voditelja studija. 
II. Probni trening je besplatan osim ukoliko se osoba upisuje. U tom slučaju članstvo vrijedi od tog treninga.
III. Članarina se plaća prilikom ugovaranja usluga s Ad astra fitness studijom. 
IV. Član može plaćanje izvršiti online uplatom na poslovni račun Pružatelja.
V. Plaćena članarina vrijedi za ugovoreni broj termina i to u trajanju od mjesec (31) dana. 
VI. Pri isteku članarine, produljenje iste je potrebno podmiriti najkasnije 24h prije zakazanog sljedećeg termina kako bi isti bio rezerviran.
VII. Ukoliko Korisnik ne pristupi na dogovoreni termin, a ne otkaže ga do 24 sata prije dogovorenog termina, smatrat će se da je predmetni termin iskorišten.
VIII. Tu ćemo ubaciti sve one upute za rezerviranje treninga putem web kalendara
ČLANAK 4.
TRENINZI I ODGOVORNOST
I. Svaki Korisnik trenira u Ad astra fitness studiju na vlastitu odgovornost, a Pružatelj ne odgovara za bilo kakve eventualne štetne događaje koje bi Korisnik svojim postupanjem pretrpio prilikom korištenja usluga Pružatelja. 
II. Korisnik potvrđuje da je dobrog psihofizičkog zdravlja te da mu je dozvoljeno prakticirati aktivnosti predložene od strane Pružatelja. Pružatelj nije odgovoran u slučaju ozljede ili zdravstvenog problema.
ČLANAK 5. 
POKLON BONOVI
I. Poklon bonovi dostupni su u prostorijama Pružatelja usluga i mogu se platiti isključivo transakcijski, u eurima.
II. Poklon bon sadrži logo Pružatelja usluga, naziv usluge na koje se ostvaruje pravo,  datum početka valjanosti Poklon bona, ime korisnika usluge te kontakt putem kojega je moguće izvršiti narudžbu za predmetne usluge.
III. Poklon bon se može iskoristiti u roku od 3 mjeseca od datuma kupnje koji je naznačen na samom Poklon bonu te je protekom roka isti nevažeći i povrat novca nije moguć.
IV. Realizacija Poklon bona je moguća samo uz fizičko predočenje istoga, s time da je Korisnik Poklon bona dužan identificirati se. U slučaju da Korisnik usluge dođe na zakazani termin, a ne predoči Poklon bon, Korisnik je dužan platiti zakazanu uslugu.
Poklon bon glasi na ime te je stoga neprenosiv.
V. Poklon bon nije moguće zamijeniti za novac.
VI. U slučaju gubitka, krađe ili uništenja Poklon bona koje onemogućuje korištenje istoga, Pružatelj usluga nije dužan isplatiti odštetu Korisniku Poklon bona. Također, Pružatelj usluga ne odgovara za gubitak Poklon bona niti se može tražiti poništenje izgubljenog/ukradenog Poklon bona, povrat novca niti bilo koju drugu vrstu naknade štete.
ČLANAK 6. 
OSOBNE STVARI KORISNIKA
I. Svaki je Korisnik odgovoran za svoje osobne stvari koje unese u prostorije Ad astra fitness studija te studio niti njegov vlasnik ne odgovaraju za osobne stvari Korisnika.
ČLANAK 7. 
OSOBNI PODACI KORISNIKA
I. Pružatelj neće osobne podatke Korisnika davati na korištenje trećim osobama za čiju obradu, odnosno korištenje nisu ovlašteni te ako je svrha za koju se osobni podaci traže na korištenje suprotna prvotnoj svrsi obrade podataka.
ČLANAK 8.
ZAVRŠNE ODREDBE I OBJAVA OPĆIH UVJETA
I. Opći uvjeti poslovanja stupaju na snagu danom donošenja i ostaju na snazi do donošenja novih/izmijenjenih Općih uvjeta poslovanja. Pružatelj usluga zadržava pravo u bilo kojem trenutku izmijeniti Opće uvjete poslovanja, bez prethodne obavijesti Korisnika usluga.
II. Ovi Opći uvjeti će se objaviti na internetskim stranicama i prostoru Ad astra studija. 
III. Uplatom članarine Korisnik prihvaća uvjete i način poslovanja Pružatelja usluga utvrđene ovim Općim uvjetima poslovanja.
IV. Eventualne sporove između Pružatelja usluga i Korisnika usluga nastojat će se riješiti mirnim putem, a ako takvo rješenje nije moguće, nadležan je stvarnonadležni sud u Zagrebu. 



